Alexander von Essen

Alexander von Essen (3. jaanuar 1595 (vkj 24. detsember 1594) Riia,  Liivimaa hertsogkond Rzeczpospolita – 11. oktoober (vkj 1. oktoober) 1664 Tallinn, Eestimaa Rootsi kuningriik) oli baltisaksa päritolu Rootsi sõjaväelane ja diplomaat, Eestimaa aadlik.
pisi|Alexander von Esseni ja tema abikaasa Magdalena von Ungerni hauaplaat Niguliste kirikus
pisi|Alexander von Esseni vappepitaaf Niguliste kirikus
Elulugu
Alexander von Essen sündis mitme Kuramaal asuva mõisa omaniku Thomas von Esseni ja Anna von Nierothi pojana.

16-aastaselt läks ta mööda Euroopat ringi rändama ning võitles Hollandi, Veneetsia, Hispaania, Savoia ja Poola-Leedu vägedes.

1622. aastal teenis ta juba Rootsi sõjaväes, teenides kaptenina Karjala maarügemendis. 1625. aastal ülendati ta ooberstleitnandiks ja suunati Liivimaale. 1626. aastal ülendati ta ooberstiks ja määrati Pohjanmaa rügemendi ülemaks. Sellele ametipostile jäi ta 1631. aastani. 1626–1629 võitles ta oma rügemendiga Poola-Rootsi sõjas. Pohjanmaa rügemendis teenis tema otsese alluvana ooberstleitnant Axel Lillie, kellest sai hiljem feldmarssal, kuningliku Sõjakolleegiumi president ning Liivimaa kindralkuberner.

1635. aastal ülendati ta jalaväe kindralmajoriksSchlegel, Ernst Bernhard. Klingspor, Carl Arvid. Den med sköldebref förlänade men ej å riddarhuser introducerade Svenska adelns ättar-taflor. Stockholm: P. A. Norstedt & Söner, 1875 s. 70-71Transéhe-Roseneck, Astaf von, Genealogisches Handbuch der baltischen Ritterschaften, Teil 1, 1: Livland, Görlitz, 1929,  ja teenis seejärel Kolmekümneaastases sõjas Preisimaal asuvas armees.

18. septembril 1643 sai ta naturalisatsiooni korras Rootsi aadlikuksSchwedisches Adelsrenovationsdiplom für Alexander v. Essen, ausgestellt v. d. Vormundschaftsregierung der Königin Christina, d. d. Stockholm 1643 18. 9. kuid ei kantud Rootsi aadlisuguvõsade loendisseFriherrliga och grevliga ätterna von Essen nr 158 och 118, www.adelsvapen.com.

Alexander von Essen oli 1648. aastast Liivimaa maanõunik ja 1655. aastast Eestimaa maanõunik.

1655. aastast võttis ta koos Rootsi saadiku vabahärra Gustaf Bielke ja Philipp von Krusenstiernaga osa Rootsi-Vene läbirääkimistest Moskvas.Rootsi Riigiarhiiv: Diplomatica Muscovitica: Gesandten friherre Gustaf Bielke m.fl. Delegationen bestod även av Alexander von Essen och Filip von KrusenstiernaCarl Fredric Rothlieb: Matrikel öfwer dem af Swea-Rikes Ridderskap och Adel som Ifrån år 1807 till..., Stockholm 1818, lk. 27–28  1655–1658 oli ta Venemaal vangistuses. Pärast 1658 sõlmitud Vallisaare vaherahu naasis ta 1659. aastal.Carl Arvid Klingspor, Ernst Bernhard Schlegel: Den med sköldebref förlänade men ej å Riddarhuset introducerade Svenska Adelns Ättartaflor, 1875, lk.70

Alexander von Essen suri 1664. aastal ja maeti Tallinna Niguliste kirikusse.

Talle kuulusid Eestimaal Järvamaa Esna, Prandi ja 1630. aastast Ruhja kihelkonnas (läti k Rūjiena) asunud Naukšēni (eesti Nausküla, saksa Naukschen) mõis.Heinrich von Hagemeister "Materialien zu einer Geschichte der Landgüter Livlands" lk. 125

Perekond
Alexander von Essen abiellus Magdalena von Ungerniga, kes oli Ungurmuiža mõisniku Georg von Ungerni ja Elisabeth Budde tütar. Abielust sündis 15 last:"Genealogisches Handbuch der baltischen Ritterschaften, Teil 2, 2: Estland" Starke. Görlitz. 1930, lk. 70
Anna Elisabeth von Essen (1623–1651)
Magdalena von Essen (1625–1646), Albu mõisniku ja rittmeistri Adam Johann Schrapferi (surnud 1655) esimene abikaasa
Barbara Sophie (Barbro) von Essen (1627–1673), Meremõisa ja Päri mõisniku Tönnis Johann von Wartmanni (surnud 1668) abikaasa"Genealogisches Handbuch der baltischen Ritterschaften, Teil 2, 2: Estland" Starke. Görlitz. 1930, lk. 273
Alexander von Essen (1628–1656), suri Elbingis katku 
Jürgen von Essen (1629–1655), Liivimaa Naukšēni mõisa haru esivanem (hääbus 1815)Liivimaa Naukšēni mõisa haru viimaseks esindajaks oli Rogosi mõisnik Friedrich von Essen (1795 Võru −1815 Võru), Rootsi rittmeister, Otto Wilhelm von Ferseni õe Anna von Ferseni (1630–1681) abikaasa,, kelle vapp on Tallinna Niguliste kirikus, Liivimaa maanõuniku ja Rootsi kindraladjutandi Alexander von Esseni (1637–1703) isa, Vene majori Alexander von Esseni (1716–1794) vanaisa, Holsteini oobersti ja Tartu asehalduri Alexander von Esseni (1719–1790)  ja Vene kindralleitnandi Alexander von Esseni (1748–1805) vanavanavanaisa.  
Reinhold von Essen (1630–1659 Taani), ooberstleitnant
Gustav Johann von Essen (1637–1703), Rootsi major, Rootsi vabahärra- ja krahvisuguvõsa esivanem, Vene kindralleitnandi ja Tallinna ülemkomandandi Reinhold Wilhelm von Esseni (1722–1788) vanaisa ja Eestimaa tsiviilkuberneri Otto Wilhelm von Esseni (1761–1834) vanavanaisa
Christine von Essen (sünd. 1636), Liivimaa maanõuniku Otto von Stackelbergi (surnud 1689) esimene abikaasa"Genealogisches Handbuch der baltischen Ritterschaften, Teil 2, 1.2: Estland" Starke. Görlitz. 1930, lk. 288
Otto Magnus von Essen (1638–1707), Esna ja Prandi mõisnik, Eestimaa rüütelkonna peamees, Eestimaa maanõunik
Gotthard Wilhelm von Essen (sündinud 1644), Lokuta mõisnik, Rootsi kapten, kelle poja Gotthard Wilhelm von Esseni (1676–1730) vapp on Tallinna Niguliste kirikus

Vaata ka
Essen (aadlisuguvõsa)

Viited

Välislingid

Naukšēnu muiža 

Kategooria:Eestimaa maanõunikud
Kategooria:Esna mõisnikud
Kategooria:Prandi mõisnikud
Kategooria:Baltisaksa sõjaväelased
Kategooria:Rootsi aadlikud
Kategooria:Liivimaa maanõunikud
Kategooria:Rootsi kindralmajorid
Kategooria:Rootsi diplomaadid
Alexander
Kategooria:Sündinud 1595
Kategooria:Surnud 1664
Kategooria:Vana-Liivimaa inimesed